Държавен вестник, бр. 61, 2014 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  61
дават в ЦУ на БАБХ заявление по образец, 
към което прилагат документите, определени 
в наредбата по чл. 38, ал. 1. 
(2) Заявлението и приложените документи 
по ал. 1 се проверяват от експерти от БАБХ. 
При установяване на непълноти и/или несъот­
ветствия изпълнителният директор на БАБХ 
или оправомощено от него длъжностно лице 
писмено уведомява заявителя и определя срок 
за отстраняването им.
(3) При неотстраняване на непълнотите и/
или несъответствията по ал. 2 заявлението се 
оставя без разглеждане, за което заявителят 
писмено се уведомява. 
Чл. 43. (1) В 7-дневен срок от извършване 
на проверката по чл. 42, ал. 2 или от отстра­
няване на непълнотите и/или несъответ­
ствията изпълнителният директор на БАБХ 
или оправомощено от него длъжностно лице 
издава удостоверение за внос или въвеждане 
на партида от неодобрени активни вещества. 
(2) Удостоверението по ал. 1 се издава със 
срок на валидност една година и се вписва в 
регистъра по чл. 6, ал. 1, т. 7.
(3) За издаване на удостоверението по 
ал. 1 се заплаща такса съгласно тарифата по 
чл. 5, ал. 1.
(4) При непроизнасяне в срока по ал. 1 е 
налице мълчаливо съгласие и се прилагат 
съответно чл. 28 и 29 от Закона за ограни­
чаване на административното регулиране и 
административния контрол върху стопанската 
дейност. Заявителят има право да внесе или 
въведе заявените неодобрени активни веще­
ства, след като предварително писмено уве­
доми за това ЦУ на БАБХ и изпълнителният 
директор на БАБХ или оправомощено от него 
длъжностно лице не се произнесе с отказ в 
7-дневен срок от получаване на уведомлението.
(5) В случаите на мълчаливо съгласие впис­
ването в регистъра се извършва в 14-дневен 
срок от уведомяването по ал. 4.
Г л а в а  п е т а
ПРОДУКТИ ЗА РАСТИТЕЛНА ЗАЩИТА
Раздел І
Общи условия
Чл. 44. (1) Продукти за растителна за­
щита се пускат на пазара и се употребяват 
след издаване на разрешение за пускане на 
пазара и употреба съгласно Регламент (ЕО) 
№ 1107/2009. 
(2) Продуктите за растителна защита се 
пускат на пазара в оригинални опаковки или 
преопаковани, с етикет на български език. 
(3) Българската агенция по безопасност на 
храните създава и поддържа публичен регис­
тър на заявените за резрешаване продукти 
за растителна защита, който съдържа дата 
на заявяване, заявител, активни вещества и 
търговско наименование.
(4) Когато продукт за растителна защита е 
разрешен или заявен за разрешаване за пус­
кане на пазара и употреба с определено тър­
говско наименование, същото наименование 
не може да бъде използвано при заявяване за 
разрешаване за пускане на пазара и употреба 
за друг продукт от друг заявител.
(5) В срок 5 години след отнемане или из­
тичане срока на разрешението за пускане на 
пазара и употреба на продукт за растителна 
защита търговското му наименование не може 
да се използва за друг продукт.
Чл. 45. (1) Разрешение за пускане на пазара 
и употреба на продукт за растителна защи­
та се издава от изпълнителния директор на 
БАБХ на лице, установено на територията на 
държава членка, при условия и по ред, опреде­
лени в наредба на министъра на земеделието 
и храните. 	
(2) За дейностите по разрешаване на 
продукти за растителна защита се заплащат 
съответните такси съгласно тарифата по 
чл. 5, ал. 1.
(3) Когато лице по ал. 1 не е установено 
на територията на Република България, то 
писмено упълномощава свой представител, 
наричан по-нататък „упълномощен пред­
ставител“. Упълномощеният представител е 
физическо или юридическо лице, установено 
на територията на страната, изрично упъл­
номощено от лицето по ал. 1 да действа от 
негово име и за негова сметка пред БАБХ 
при изпълнение на задълженията му по този 
закон. Датата, съдържанието и подписите на 
упълномощаването трябва да бъдат удостове­
рени от официален компетентен орган. 
(4) Притежателят на разрешение за пускане 
на пазара и употреба на продукт за расти­
телна защита носи отговорност за пуснатите 
на пазара продукти за растителна защита. 
Определянето на упълномощен представител 
не освобождава притежателя на разрешението 
от отговорност.
Чл. 46. (1) Продукт за растителна защита 
се разрешава за пускане на пазара и употреба, 
когато отговаря на изискванията на глава III, 
раздел 1 от Регламент (ЕО) № 1107/2009.
(2) Съответствието на продукт за рас­
тителна защита с изискванията по ал. 1 се 
установява със:
1. извършване на оценка на продукта за 
растителна защита и на активното вещество, 
включено в него, или 
2. признаване на доклад за извършена 
оценка по т. 1 от държава членка.
(3) Видът и изискванията към оценките 
по ал. 2, т. 1 се определят в наредбата по 
чл. 45, ал. 1.
(4) Оценката и/или признаването на доклада 
по ал. 2 се извършват от:
1. експерти на БАБХ;